ddrg/super_eurlex huggingface dataset:
SL Uradni list Evropske unije C 135/1

SKLEP SVETA

z dne 29. aprila 2004

o imenovanju člana Svetovalnega odbora Agencije za oskrbo Euratom

(2004/C 135/01)

SVET EVROPSKE UNIJE –

ob upoštevanju Pogodbe o ustanovitvi Skupnosti za atomsko energijo in zlasti druge in tretje alinee njenega člena 54,

ob upoštevanju člena X Statuta Dobavne agencije Euratoma (1), kakor je bil nazadnje spremenjen s Sklepom Sveta 95/1/ES, Euratom, ESPJ z dne 1. januarja 1995 (2),

ob upoštevanju Sklepa Sveta z dne 22. septembra 2003 o imenovanju članov Svetovalnega odbora Agencije za oskrbo Euratom (3),

ob upoštevanju mnenja Komisije,

ob upoštevanju naslednjega:

(1) Po imenovanjih, ki jih je opravil Svet s svojim sklepom z dne 22. septembra 2003, je v omenjenem odboru ostalo več prostih mest.

(2) Ta mesta je treba zapolniti.

(3) Kandidature, ki jih je predložila italijanska vlada 15. januarja 2004 –

SKLENE:

Edini člen

Za člane Svetovalnega odbora Agencije za oskrbo Euratom so za preostanek mandata tega odbora, to je do 28. marca 2005, imenovani gospodje Raffaele DI SAPIA, Angelo PAPA, Lamberto MATTEOCCI in Roberto MUSSAPI.

V Luxembourgu, 29. aprila 2004 Za Svet Predsednik M. McDOWELL

(1) UL št. 27, 6.12.1958, str. 534/58.

(2) UL L št. 1, 1.1.1995, str. 1.

(3) UL C št. 232, 27.9.2003, str. 1.
Sklep Sveta

z dne 22. decembra 2003

o sklenitvi Sporazuma o znanstvenem in tehničnem sodelovanju med Evropsko skupnostjo in Republiko Tunizijo

(2004/127/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 170 v povezavi s prvim stavkom prvega pododstavka člena 300(2) in člena 300(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Komisija se je v imenu Skupnosti pogajala o Sporazumu o znanstvenem in tehničnem sodelovanju z Republiko Tunizijo.

(2) Sporazum je bil v imenu Skupnosti podpisan dne 26. junija 2003 v Solunu, s pridržkom možne kasnejše sklenitve.

(3) Sporazum je treba odobriti –

SKLENIL:

Člen 1

Sporazum o znanstvenem in tehničnem sodelovanju med Evropsko skupnostjo in Republiko Tunizijo je v imenu Skupnosti s tem odobren.

Besedilo Sporazuma je priloženo k temu sklepu.

Člen 2

Predsednik Sveta v imenu Skupnosti poda uradno obvestilo, predvideno v členu 7 Sporazuma [2].

V Bruslju, 22. decembra 2003

Za Svet

Predsednik

A. Matteoli

[1] Mnenje z dne 4. decembra 2003 (še ni objavljeno v Uradnem listu).

[2] Datum začetka veljavnosti sporazuma bo generalni sekretariat Sveta objavil v Uradnem listu Evropske unije.

--------------------------------------------------
Sklep Sveta

z dne 17. decembra 2003

o sklenitvi Sporazuma med Evropsko skupnostjo in Vlado posebnega upravnega območja Hongkong Ljudske republike Kitajske o ponovnem sprejemu oseb brez dovoljenja za prebivanje

(2004/80/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 63(3)(b) v povezavi z drugim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Komisija je v imenu Evropske skupnosti z Vlado posebnega upravnega območja Hongkong Ljudske republike Kitajske s pogajanji uskladila Sporazum o ponovnem sprejemu oseb, ki prebivajo brez dovoljenja.

(2) Ta sporazum je bil v imenu Evropske skupnosti podpisan 27. novembra 2002, ob upoštevanju morebitne poznejše sklenitve, v skladu s Sklepom Sveta z dne 23. septembra 2002.

(3) Ta sporazum bi bilo treba odobriti.

(4) S tem sporazumom je bil ustanovljen skupni odbor, ki lahko sprejema odločitve s pravnim učinkom, in zato je treba določiti, kdo v tem odboru predstavlja Skupnost, in predpisati postopek za sprejemanje stališč Skupnosti.

(5) V skladu s členom 3 Protokola o stališču Združenega kraljestva in Irske, priloženega Pogodbi o Evropski uniji in Pogodbi o ustanovitvi Evropske skupnosti, sta ti državi sporočili svojo željo po sodelovanju pri sprejetju in izvajanju tega sklepa.

(6) V skladu s členoma 1 in 2 Protokola o stališču Danske, priloženega k Pogodbi o Evropski uniji in Pogodbi o ustanovitvi Evropske unije, Danska ne sodeluje pri sprejetju tega sklepa in je zato ne obvezuje niti ga ni dolžna izvajati –

SKLENIL NASLEDNJE:

Člen 1

Sporazum med Evropsko skupnostjo in Vlado posebnega upravnega območja Hongkong Ljudske republike Kitajske o ponovnem sprejemu oseb, ki prebivajo brez dovoljenja, se odobri v imenu Evropske skupnosti.

Besedilo sporazuma je priloženo temu sklepu.

Člen 2

Predsednik Sveta da uradno obvestilo, predvideno v členu 20(2) sporazuma [2].

Člen 3

Komisija s pomočjo strokovnjakov iz držav članic predstavlja Evropsko skupnost v strokovnem odboru, ki se ustanovi po členu 17 tega sporazuma.

Člen 4

Stališče Evropske skupnosti v okviru strokovnega odbora v zvezi s sprejetjem njegovega poslovnika sprejme Komisija v skladu s členom 17(5) tega sporazuma po posvetovanju s posebnim odborom, ki ga določi Svet.

Za vse druge odločitve strokovnega odbora sprejme stališče Evropske skupnosti s kvalificirano večino in na predlog Komisije Svet.

Člen 5

Ta sklep se objavi v Uradnem listu Evropske unije.

Člen 6

Ta sklep se naslovi na države članice v skladu s Pogodbo o ustanovitvi Evropske skupnosti.

V Bruslju, 17. decembra 2003

Za Svet

Predsednik

G. Alemanno

[1] Mnenje, podano z dne 19. septembra 2002 (še ni objavljeno v Uradnem listu).

[2] Generalni sekretariat sveta objavi datum zučetka veljavnosti sporazuma v Uradnem listu Evropske unije.

--------------------------------------------------
(b)

druga uvodna izjava: namesto : „(2) Zaradi izteka mandata članom, g. Paolu AGOSTINACCHIJU (IT), g. Gianfrancu LAMBERTIJU (IT), g. Salvatoreju TATARELLU (IT) in g. Riccardu VENTREJU (IT), ter nadomestnim članom, g. Gabrieleju BAGNASCU (IT), g. Marcellu MEROIJU (IT) in g. Robertu PELLU (IT), o čemer je bil Svet obveščen 7. oktobra 2004, so se izpraznila štiri mesta članov in tri mesta nadomestnih članov Odbora regij –“ beri : „(2) Zaradi izteka mandata članom, g. Paolu AGOSTINACCHIJU (IT), g. Gianfrancu LAMBERTIJU (IT) in g. Riccardu VENTREJU (IT), ter nadomestnim članom, g. Gabrieleju BAGNASCU (IT), g. Marcellu MEROIJU (IT), g. Robertu PELLU (IT) in g. Salvatoreju TATARELLU (IT), o čemer je bil Svet obveščen 7. oktobra 2004, so se izpraznila tri mesta članov in štiri mesta nadomestnih članov Odbora regij –“.
SL Uradni list Evropske unije L 25/12

Popravek Odločbe Komisije 2004/90/ES z dne 23. decembra 2003 o tehničnih predpisih za izvajanje člena 3 Direktive 2003/102/ES Evropskega parlamenta in Sveta o zaščiti pešcev in drugih nezaščitenih udeležencev v prometu pred in med trčenjem z motornim vozilom ter o spremembah Direktive 70/156/EGS

( Uradni list Evropske unije L 31 z dne 4. februarja 2004 )

(Slovenska posebna izdaja, poglavje 13, zvezek 33, str. 34)

Stran 23, drugi stavek drugega odstavka točke 2.2 dela I Priloge:

besedilo:

„Če je ta pogoj izpolnjen, se bodisi vozilo uravna na konstrukcijsko določen položaj ali pa se ustrezno prilagodijo vse nadaljnje meritve in preskusi z namenom simulacije konstrukcijsko določenega položaja.“

se glasi:

„Če ta pogoj ni izpolnjen, se bodisi vozilo uravna na konstrukcijsko določen položaj ali pa se ustrezno prilagodijo vse nadaljnje meritve in preskusi z namenom simulacije konstrukcijsko določenega položaja.“
Uradni list L 324 , 11/12/2003 str. 0057 - 0058



Odločba Evropske centralne banke z dne 28. novembra 2003 o odobritvi obsega izdaje kovancev v letu 2004 (ECB/2003/15) (2003/860/ES) SVET EVROPSKE CENTRALNE BANKE JE - ob upoštevanju Pogodbe o ustanovitvi Evropske skupnosti in zlasti člena 106(2) Pogodbe, ob upoštevanju naslednjega: (1) Od 1. januarja 1999 ima Evropska centralna banka (ECB) izključno pravico, da odobri obseg izdaje kovancev s strani držav članic, ki so uvedle euro (sodelujoče države članice). (2) Sodelujoče države članice so predložile ECB v odobritev svoje ocene glede obsega izdaje eurokovancev v letu 2004, dopolnjene s pojasnili o metodologiji napovedovanja - SPREJEL NASLEDNJO ODLOČBO: Člen 1 Odobritev obsega izdaje eurokovancev v letu 2004 ECB odobri obseg izdaje kovancev s strani sodelujočih držav članic v letu 2004, kakor je opisano v naslednji tabeli: (milijoni EUR) | | Izdaja kovancev, namenjenih obtoku, in izdaja zbirateljskih kovancev (niso namenjeni obtoku) v letu 2004 | Belgija | 203,0 | Nemčija | 1 035,0 | Grčija | 207,4 | Španija | 860,0 | Francija | 668,9 | Irska | 151,0 | Italija | 170,8 | Luksemburg | 70,0 | Nizozemska | 175,0 | Avstrija | 212,0 | Portugalska | 230,0 | Finska | 60,0 | Člen 2 Končna določba Ta odločba je naslovljena na sodelujoče države članice. Ta odločba bo objavljena v Uradnem listu Evropske unije. V Frankfurtu na Majni, 28. novembra 2003 Predsednik ECB Jean-Claude Trichet --------------------------------------------------
Sklep Sveta 2003/432/SZVP

z dne 12. junija 2003

o začetku vojaške operacije Evropske unije v Demokratični republiki Kongo

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 17(2) in člena 25 te pogodbe,

ob upoštevanju Skupnega ukrepa Sveta 2003/423/SZVP z 5. junija 2003 o vojaški operaciji Evropske unije v Demokratični republiki Kongo [1] in zlasti člena 6 tega skupnega ukrepa,

ob upoštevanju naslednjega:

(1) Varnostni svet Združenih narodov je 30. maja 2003 soglasno sprejel Resolucijo 1484(2003), ki v skladu s Poglavjem VII Ustanovne listine ZN dovoljuje začasno razporeditev začasnih večnacionalnih sil za nujno ukrepanje v Bunii, Demokratična republika Kongo.

(2) Evropska unija je na zaprosilo Generalnega sekretarja Združenih narodov za izvajanje mandata, predvidenega z Resolucijo VS ZN 1484 (2003) z 30. maja 2003, v pokrajino Ituri sklenila poslati začasne stabilizacijske sile.

(3) Svet je pooblastil Varnostni in politični odbor za sprejemanje ustreznih sklepov v zvezi s političnim nadzorom in strateškim vodenjem operacije.

(4) V skladu s členom 6 Protokola o položaju Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri oblikovanju in izvajanju odločitev in ukrepov Evropske unije, ki so obrambnega pomena. Danska ne sodeluje pri financiranju operacije –

SKLENIL:

Člen 1

Načrt operacije se odobri.

Člen 2

Odobri se sporočilo o odobritvi pravil izvajanja operacije.

Člen 3

Vojaška operacija EU v demokratični republiki Kongo se začne 12. junija 2003.

Člen 4

Poveljnik operacije se s takojšnim učinkom pooblasti za izdajo akcijskega ukaza (Actord) z namenom razmestitve sil še pred prenosom odgovornosti po njihovem prihodu na kraj operacij in za začetek izvajanja misije.

Člen 5

Brez poseganja v določbe člena 15 Skupnega ukrepa 2003/423/SZVP ta sklep ostane v veljavi vse do prerazporeditve vojaških sil, katerih naloga je izvajanje operacije v Bunii.

Člen 6

Ta sklep se objavi v Uradnem listu Evropske unije.

V Luxembourgu, 12. junija 2003

Za Svet

Predsednik

G. Drys

[1] UL L 143, 11.6.2003, str. 50.

--------------------------------------------------
Sklep Sveta

z dne 7. marca 2003

o uporabi obresti iz Evropskega razvojnega sklada za financiranje stroškov izvajanja notranjega upravnega sistema za posamezne svetovalce, ki delajo v AKP državah ter čezmorskih državah in ozemljih

(2003/175/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Tretje konvencije AKP-EGS, podpisane 8. decembra 1984 v Loméju,

ob upoštevanju Četrte konvencije AKP [1], podpisane 15. decembra 1989 v Loméju in spremenjene s sporazumom, podpisanim 4. novembra 1995 na Mauricijusu [2],

ob upoštevanju Notranjega sporazuma z dne 19. februarja 1985 o financiranju in upravljanju pomoči Skupnosti [3], v nadaljevanju "Notranji sporazum za 6. ERS", in zlasti člena 9(2) Sporazuma,

ob upoštevanju Notranjega sporazuma z dne 16. julija 1990 o financiranju in upravljanju pomoči Skupnosti na podlagi Četrte konvencije AKP-ES [4], v nadaljevanju "Notranji sporazum za 7. ERS", in zlasti člena 9(2) Sporazuma,

ob upoštevanju Notranjega sporazuma z dne 20. decembra 1995 med predstavniki vlad držav članic, združenimi v Svetu, o financiranju in upravljanju pomoči Skupnosti v okviru Drugega finančnega protokola k Četrti konvenciji AKP-ES [5], v nadaljevanju "Notranji sporazum za 8. ERS", in zlasti člena 9(2) Sporazuma,

ob upoštevanju predloga Komisije,

ob upoštevanju naslednjega:

(1) Od 1. januarja 2003 Komisija upravljanja posameznih svetovalcev, ki delujejo v AKP državah ter čezmorskih državah in ozemljih, ne poverja več zunanjim organom zasebnega prava.

(2) Potrebna finančna sredstva naj bi se v skladu z Notranjimi sporazumi za 6., 7. in 8. ERS zagotovila iz obresti, ki so bile ustvarjene z vlogami v različnih Evropskih razvojnih skladih (ERS) in so del splošnega dobroimetja ERS –

SKLENIL:

Člen 1

Od obresti, ki so bile ustvarjene z vlogami različnih skladov in so del splošnega dobroimetja Evropskega razvojnega sklada, se za obdobje štirih let od dneva sprejema tega sklepa odšteje znesek 2700000 EUR za financiranje stroškov internalizacije upravnega sistema za posamezne svetovalce, ki delujejo v AKP državah ter čezmorskih državah in ozemljih.

Člen 2

Ta sklep začne veljati z dnem sprejetja.

V Bruslju, 7. marca 2003

Za Svet

Predsednik

N. Christodoulakis

[1] UL L 229, 17.8.1991, str. 3.

[2] UL L 156, 29.5.1998, str. 3.

[3] UL L 86, 31.3.1986, str. 210.

[4] UL L 229, 17.8.1991, str. 288.

[5] UL L 156, 29.5.1998, str. 108.

--------------------------------------------------
Sklep Sveta 2003/202/SZVP

z dne 18. marca 2003

o začetku vojaške operacije EU v Nekdanji jugoslovanski republiki Makedoniji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 17(2) in člena 25 Pogodbe,

ob upoštevanju Skupnega ukrepa 2003/92/SZVP z dne 27. januarja 2003 o silah Evropske unije v Nekdanji jugoslovanski republiki Makedoniji [1] in zlasti člena 3 Skupnega ukrepa,

ob upoštevanju naslednjega:

(1) Predsednik Trajkovski in Generalni sekretar/Visoki predstavnik sta izmenjala pismi in 13. marca je bilo prejeto novo pismo predsednika Trajkovskega, v katerem Evropsko unijo poziva k začetku operacije v Nekdanji jugoslovanski republiki Makedoniji.

(2) Svet je 7. februarja 2003 sprejel odločitev o imenovanju poveljnika operacije in poveljnika oboroženih sil in o določitvi operativnega štaba sil Evropske unije v Nekdanji jugoslovanski republiki Makedoniji.

(3) Politični in varnostni odbor (PVO) je 18. februarja 2003 sklenil ustanoviti Odbor držav plačnic za operacijo v Nekdanji jugoslovanski republiki Makedoniji.

(4) Stalni dogovori o odnosih med EU in NATO so bili zaključeni in z NATO je bila opravljena izmenjava pisem o sprostitvi sredstev in zmogljivosti NATO za vojaško operacijo EU v Nekdanji jugoslovanski republiki Makedoniji.

(5) Svet je 18. marca 2003 odobril operativni načrt, ki ga je glede na pridruženo vojaško mnenje predložil PVO.

(6) Severnoatlantski Svet je sprejel odločitev o prenehanju operacije "Allied Harmony" v Nekdanji jugoslovanski republiki Makedoniji z učinkom od 31. marca 2003.

(7) Trenutno potekajoča pogajanja z vlado Nekdanje jugoslovanske republike Makedonije (SOFA) se bodo predvidoma končala še pred zaključkom operacije NATO.

(8) V skladu s členom 6 Protokola o položaju Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri oblikovanju in izvajanju odločitev in ukrepov Evropske unije, ki so obrambnega pomena. Danska ne sodeluje pri financiranju operacije –

SKLENIL:

Člen 1

Vojaška operacija EU v Nekdanji jugoslovanski republiki Makedoniji se začne 31. marca 2003.

Člen 2

Poveljnik operacije se s takojšnim učinkom pooblasti za izdajo akcijskega ukaza (ACTORD) za začetek razporeditve sil še pred prenosom odgovornosti po njihovem prihodu na kraj operacij, in za začetek izvajanja misije.

Člen 3

Predvideno trajanje operacije EU v Nekdanji jugoslovanski republiki Makedoniji je šest mesecev. Politični in varnostni odbor na podlagi mnenja Vojaškega odbora EU (EUMC), glede na stališče poveljnika operacije in ob upoštevanju mnenja Odbora držav plačnic Svetu predloži svoje priporočilo o prenehanju operacije. Le-to sledi izdelavi ocene o doseženem napredku v smeri izpolnitve ciljev EU.

Člen 4

Ta sklep začne veljati z dnem sprejetja.

Člen 5

Ta sklep se objavi v Uradnem listu Evropske unije.

V Bruslju, 18. marca 2003

Za Svet

Predsednik

G. Papandreou

[1] UL L 34, 11.2.2003, str. 26.

--------------------------------------------------
Odločba Komisije

z dne 5. decembra 2003

o zaščitnih ukrepih glede uvoza nekaterih živali, njihovega semena, jajčec in zarodkov iz Albanije, Nekdanje jugoslovanske republike Makedonije ter Srbije in Črne gore v zvezi z boleznijo modrikastega jezika

(notificirano pod dokumentarno številko K(2003) 4526)

(Besedilo se nanaša na EGP)

(2003/845/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o določitvi načel za organizacijo veterinarskih pregledov živali pri vstopu v Skupnost iz tretjih držav in o spremembi Direktiv 89/662/EGS, 90/425/EGS in 90/675/EGS [1], in zlasti člena 18 Direktive,

ob upoštevanju naslednjega:

(1) Z Odločbo Komisije 2001/706/ES z dne 27. septembra 2001 o zaščitnih ukrepih glede uvoza nekaterih živali in njihovih proizvodov iz Albanije, Bolgarije, Nekdanje jugoslovanske republike Makedonije in Zvezne republike Jugoslavije v zvezi z boleznijo modrikastega jezika [2] je bil uvoz živih živali vrst, dovzetnih za bolezen modrikastega jezika (vseh prežvekovalcev) iz navedenih tretjih držav, v katerih so bili zabeleženi izbruhi bolezni modrikastega jezika, prepovedan.

(2) Na podlagi prejetih podatkov se Bolgarija zdaj lahko obravnava kot prosta bolezni modrikastega jezika. Položaj v Albaniji, Nekdanji jugoslovanski republiki Makedoniji ter Srbiji in Črni gori (nekdanji Jugoslaviji) ostaja nespremenjen.

(3) Zaradi večje jasnosti zakonodaje Skupnosti bi bilo treba Odločbo 2001/706/ES zato razveljaviti in nadomestiti s to odločbo.

(4) Ukrepi, predvideni v tej odločbi, so skladni z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

1. Države članice ne dovolijo uvoza živih živali vrst, dovzetnih za bolezen modrikastega jezika, s poreklom iz Albanije, Nekdanje jugoslovanske republike Makedonije ter Srbije in Črne gore, ali ki so v tranzitu prek njihovih ozemelj.

2. Države članice ne dovolijo uvoza semena, jajčec in zarodkov vrst, dovzetnih za bolezen modrikastega jezika, s poreklom iz Albanije, Nekdanje jugoslovanske republike Makedonije ter Srbije in Črne gore.

Člen 2

1. Z odstopanjem od člena 1(1) lahko države članice dovolijo uvoz živih živali vrst, dovzetnih za bolezen modrikastega jezika, ki so bile v tranzitu prek ozemelj Albanije, Nekdanje jugoslovanske republike Makedonije ter Srbije in Črne gore, pod pogojem, da to ne ogrozi statusa v zvezi z boleznijo modrikastega jezika zadevne države članice.

2. Države članice Komisijo obveščajo o merilih, ki se uporabljajo za zagotavljanje odstopanja, predvidenega v odstavku 1.

Člen 3

Odločba 2001/706/ES se razveljavi.

Sklicevanja na razveljavljeno odločbo veljajo kot sklicevanja na to odločbo.

Člen 4

Ta odločba se uporablja od 9. decembra 2003.

Člen 5

Ta odločba je naslovljena na države članice.

V Bruslju, 5. decembra 2003

Za Komisijo

David Byrne

Član Komisije

[1] UL L 268, 24.9.1991, str. 56. Direktiva, kakor je bila nazadnje spremenjena z Direktivo 96/43/ES (UL L 162, 1.7.1996, str. 1).

[2] UL L 260, 28.9.2001, str. 37.

--------------------------------------------------
Odločba Komisije

z dne 24. januarja 2003

o spremembi Odločbe 2000/258/ES o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini glede odobritve laboratorijev v tretjih državah

(notificirano pod dokumentarno številko K(2003) 325)

(Besedilo velja za EGP)

(2003/60/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini [1], in zlasti člena 4 Odločbe,

ob upoštevanju naslednjega:

(1) Afssa Nancy je referenčni laboratorij za serološko testiranje po cepljenju proti steklini in je pooblaščen za organiziranje medlaboratorijskega preizkusa usposobljenosti za odobritev laboratorijev, pripravljenih izvajati navedene serološke teste.

(2) Afssa Nancy je predlagal Komisiji, da se odobrijo laboratoriji v tretjih državah, ki so opravili preskus strokovnosti.

(3) Zato je treba predvideti postopek za sporočanje odobritve laboratorijev v tretjih državah.

(4) Odločbo 2000/258/ES je zato treba skladno s tem spremeniti.

(5) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

V Prilogi II k Odločbi 2000/258/ES se peta alinea nadomesti z:

"— sodelovati z laboratoriji, pristojnimi za opravljanje teh preiskav v tretjih državah, in sporočati Komisiji seznam teh laboratorijev, ki so opravili medlaboratorijski preizkus usposobljenosti. Ti seznami bodo objavljeni na naslednji spletni strani:

http://forum.europa.eu.int/Public/irc/sanco/vets/information."

.

Člen 2

Ta odločba je naslovljena na države članice.

V Bruslju, 24. januarja 2003

Za Komisijo

David Byrne

Član Komisije

[1] UL L 79, 30.3.2000, str. 40.

--------------------------------------------------
Sklep Sveta

z dne 17. decembra 2003

o podpisu in začasni uporabi dvostranskih sporazumov med Evropsko skupnostjo in nekaterimi tretjimi državami (Azerbajdžan, Kazahstan, Tadžikistan in Turkmenistan) o trgovini s tekstilnimi izdelki

(2003/901/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija se je v imenu Skupnosti pogajala o dvostranskih sporazumih za razširitev obstoječih dvostranskih sporazumov na trgovino s tekstilnimi izdelki z nekaterimi tretjimi državami (Azerbajdžan, Kazahstan, Tadžikistan in Turkmenistan).

(2) Ob upoštevanju možne poznejše sklenitve se sporazumi podpišejo v imenu Skupnosti.

(3) Primerno je, da se ti sporazumi začasno uporabljajo od 1. januarja 2004, dokler se ne zaključijo ustrezni postopki za njihovo sklenitev, ob upoštevanju vzajemnosti –

SKLENIL:

Člen 1

Ob upoštevanju možne poznejše sklenitve, se predsednik Sveta s tem pooblasti, da določi osebe, ki so pooblaščene, da v imenu Evropske skupnosti podpišejo sporazume o trgovini s tekstilnimi izdelki med Evropsko skupnostjo in nekaterimi tretjimi državami (Azerbajdžan, Kazahstan, Tadžikistan, Turkmenistan).

Člen 2

Ob upoštevanju načela vzajemnosti se sporazumi iz člena 1 začasno uporabljajo od 1. januarja 2004, dokler se ne zaključijo ustrezni postopki za njihovo sklenitev.

Besedila sporazumov so priložena k temu sklepu.

V Bruslju, 17. decembra 2003

Za Svet

Predsednik

G. Alemanno

--------------------------------------------------